J. Buček, poslanec: (2005-05-10):
Výbor Národnej rady Slovenskej republiky pre obranu a bezpečnosť ako gestorský výbor pri prerokovaní zákona zo 17. marca 2005, ktorým sa  mení a dopĺňa zákon č. 124/1992 Zb. o Vojenskej polícii v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky podáva Národnej rade Slovenskej republiky v súlade s § 79 ods. 1 zákona  Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto správu výborov Národnej rady Slovenskej republiky. I. Predseda Národnej rady Slovenskej republiky pridelil vrátený zákon svojím rozhodnutím č. 1102 z 13. apríla 2005 na opätovné prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol vrátený zákon pridelený, neoznámili v určenej lehote gestorskému výboru žiadne stanovisko k vrátenému zákonu § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. III. K vrátenému zákonu určené výbory Národnej rady Slovenskej republiky zaujali tieto stanoviská: Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal podporu nadpolovičnej väčšiny všetkých poslancov v súlade s § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 3 Ústavy Slovenskej republiky v znení neskorších predpisov. Výbor Národnej rady Slovenskej republiky pre obranu a bezpečnosť neprijal platné uznesenie z dôvodu, že výbor nebol uznášaniaschopný. Z celkového počtu členov výboru 14 bolo prítomných 6 poslancov. Pripomienky prezidenta Slovenskej republiky uvedené v časti III jeho rozhodnutia v nadväznosti na obsah, závažnosť pripomienok, ktoré sú uvedené v časti II, ako aj v nadväznosti na ich rozsah. Prezident Slovenskej republiky  navrhuje, aby Národná rada Slovenskej republiky neprijala zákon ako celok. Ak Národná rada Slovenskej republiky zákon opätovne schváli, prezident Slovenskej republiky navrhuje upraviť deň nadobudnutia účinnosti zákona v čl. IV, a to v čl. IV sa slová „1. mája 2005“ nahrádzajú slovami „1. júla 2005“. Výbor Národnej rady Slovenskej republiky pre obranu a bezpečnosť ako gestorský výbor podľa § 79 ods. 4 písm. b) zákona č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky hlasovať takto: Po prvé, v druhom čítaní o pripomienke prezidenta Slovenskej republiky uvedenej v článku IV tejto spoločnej správy týkajúcej sa účinnosti zákona. V článku IV sa slová „1. mája 2005“ nahrádzajú slovami „1. júla 2005“ s návrhom schváliť. Po druhé. V treťom čítaní o návrhu prezidenta Slovenskej republiky v uvedenom v článku IV časti tejto spoločnej správy neschváliť zákon ako celok. Výbor Národnej Slovenskej republiky pre obranu a bezpečnosť po prerokovaní vo výbore navrhuje zákon opätovne schváliť. Gestorský výbor určil za spoločného spravodajcu  mňa. Správa výborov Národnej rady Slovenskej republiky o výsledkoch prerokovania zákona zo 17. marca 2005, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov a o zmene a doplnení niektorých zákonov,  vrátený prezidentom Slovenskej republiky na opätovné prerokovanie Národnou radou Slovenskej republiky bola schválená uznesením Výboru Národnej rady Slovenskej republiky pre obranu a bezpečnosť č. 358 z 10. mája 2005. Prosím, pán predsedajúci, otvorte rozpravu k tomuto návrhu.